**ข่าวประชาสัมพันธ์**

**กรุงไทยชวนมอบความสุขฉลองตรุษจีน ด้วยอั่งเปาดิจิทัลผ่าน Krungthai NEXT**



ธนาคารกรุงไทย เชิญชวนลูกค้ามอบความสุขฉลองตรุษจีนปีฉลู ด้วยการส่งอั่งเปาดิจิทัลผ่านแอปพลิเคชัน Krungthai NEXT พร้อมรับ e-Slip ธีมตรุษจีน ที่สามารถพิมพ์ข้อความอวยพรให้คนที่คุณรัก แม้อยู่ห่างไกลหรืออยู่ในพื้นที่เสี่ยง เพื่อลดความเสี่ยงจากการแพร่ระบาดของ COVID - 19 และลดการสัมผัสเงินสด

นอกจากนี้ธนาคารได้จัดทำซองอั่งเปาและถุงผ้าสีแดงบรรจุส้ม เพื่อมอบความสุข ความโชคดีและความมั่งคั่งให้กับลูกค้าที่ทำธุรกรรมผ่านสาขากว่า 1,023 แห่งทั่วประเทศ โดยสามารถสแกน QR Code ด้านหลังซองอั่งเปาเพื่อรับชมคลิปอวยพรสุดพิเศษ ธนาคารยังได้ประดับตกแต่งอาคารต้อนรับเทศกาลตรุษจีน ที่สำนักงานใหญ่และ 6 สาขาในย่านเยาวราช ได้แก่ สาขาอาคารเมืองทอง สาขาเยาวราช สาขาสำเพ็ง สาขาสี่แยกราชวงศ์ สาขาราชวงศ์ และสาขาท่าน้ำราชวงศ์



สแกนเพื่อรับชมคลิปอวยพรตรุษจีนสุดพิเศษ

ทีม Marketing Strategy

โทร. 0-2208-4174-8

4 กุมภาพันธ์ 2564